**ZDRAVJE V VRTCU 2022/2023 - SKUPINA ZAJČKI**

1. **SVETOVNI DAN ŽIVALI**

Ob svetovnem dnevu živali so naš vrtec obiskali hrček, zajec in psička. Otroci so živali spoznavali in jih opazovali.

1. **VESELI DECEMBER**

V veselem decembru smo poslušali praznične pesmi, rajali in plesali ter izdelovali novoletne voščilnice, okraske in različne dekoracije. Obiskal nas je tudi dedek Mraz in presenetil z darili.

1. **MALI ŠPORTNIK/MALA ŠPORTNICA**

V tematskem sklopu Mali športnik/Mala športnica smo izvajali gibalne dejavnosti, ki smo jih povezali z ostalimi področji kurikuluma. Poleg nalog za športno značko (tunel, poganjalci, tek, sprehod) so otroci plesali na pesem *Od glave do peta*, prepevali pesem o žogi in sodelovali na Prestranškem teku.

1. **SIJAJ, SIJAJ SONČECE**

Izvajali smo dejavnosti na temo ‘’Sonce’’. Pogovarjali smo se o soncu, si ogledovali ilustracije in fotografije, prepevali ljudske pesmi (*Sijaj, sijaj sončece* in *Na planincah sončece sije*), risali sonce, naredili plakat o zaščiti pred soncem, se igrali didaktično igro ‘’Sonce’’, sodelovali v gibalni igri ‘’Dan in noč’’, izdelali knjižico ‘’Varno s soncem’’, izdelali legionarske kape ter upoštevali načela zaščite pred škodljivim delovanjem UV sončnih žarkov pri vseh dejavnostih na prostem.

1. **SVETOVNI DAN ZEMLJE**

Dan Zemlje je letni dogodek, ki se praznuje 22. aprila z namenom, da bi razvijali zavest o varovanju okolja. Ob dnevu Zemlje smo opazovali eksperiment ”Tornado”. Z eksperimentom smo želeli otrokom prikazati nenavadne naravne pojave.